### Resume

En dagligvarekoncern har anmodet om, at få udarbejdet en lokalplan for en dagligvarebutik på maks. 1.200 m² på hjørnet af [adresse] og [adresse] i [adresse], hvor der i dag er landbrugsjord.

Borgerne i [adresse] har længe ønsket sig en dagligvarebutik, og med et voksende indbyggertal, har en dagligvarekoncern ønsket at etablere sig i byen. Butikken får et nutidigt udtryk, og vil blive afgrænset af et plantebælte, pur og træer.

### Sagsfremstilling

Lokalplanens indhold

![](data:image/png;base64...)

Figur 1: Kort over lokalplanområdet.

![](data:image/png;base64...)

Figur 2: Bygherres udkast til situationsplan.

En dagligvarekoncern har anmodet om, at få udarbejdet en lokalplan for en dagligvarebutik på hjørnet af [adresse] og [adresse] i [adresse]. Det ca. 5.900 m² store areal anvendes i dag til landbrug, og grænser mod vest op til et erhvervsområde.

I 2013 lukkede dagli´ Brugsen i [adresse], og i dag er der ingen dagligvarebutikker i byen. De nærmeste dagligvarebutikker er i [adresse], hvor den hurtigste vej med bil er 6,6 km og en discountbutik på [adresse], 6,5 km i bil fra [adresse].

I [adresse] 2021-2033 er [adresse] udpeget som lokalby, som også kan rumme en dagligvarebutik til områdets daglige forsyning.

Indbyggertallet i [adresse] stiger, og borgerne har de sidste par år forsøgt at få en dagligvarebutik til byen. Et areal midt i byen, der var udlagt til butik og boliger i en lokalplan, er der bygget boliger på. Grunden var ikke stor nok til en tidssvarende butik, og trafikadgangen ikke optimal.

Den eksisterende planlægning, rammer og lokalplaner, holdt op i mod ledige arealer og arealforbruget til en tidssvarende butik, giver ikke mulighed for at placere en dagligvarebutik indenfor [adresse]. Der er derfor peget på arealet i forlængelse af [adresse], hvor der er god trafikal tilgængelighed.

Butikken vurderes hovedsageligt at skulle betjene [adresse], samt de boliger, der er spredt i landområdet, omkring [adresse]. Der er ikke andre byer, herunder landsbyer og større samling af huse, hvorfra det vil være naturligt at køre til en butik i [adresse].

Butikken bliver maks. 1.200 m² med tilhørende p-pladser. Der bygges i en tidssvarende arkitektur.

Mod det åbne land og landbrugsejendommen mod syd skal der etableres et 5 meter bredt beplantningsbælte. Mod [adresse] og [adresse] skal der etableres den klassiske bøgepur med enkeltstående træer, så p-pladsen blødes op.

Kommuneplantillæg

Området er ikke udlagt i kommuneplanen.

Vejle Kommune har forespurgt Planstyrelsen om muligheden for at udlægge en ramme til en dagligvarebutik ved [adresse]. Planstyrelsen har vurderet, at udlægget er i overensstemmelse med planloven.

Der skal derfor udarbejdes et tillæg, der udlægger en ramme for en dagligvarebutik.

Høringsperiode

Jævnfør planloven skal høringsperioden for en lokalplan vurderes fra sag til sag i forhold til at tillade rimelig tid til inddragelse af offentligheden. Udgangspunktet er en minimumsfrist på fire uger, dog to uger for mindre lokalplaner og otte uger for lokalplaner med tillæg, der har været i fordebat.

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Overtagelsespligt/Frafaldserklæring

Lokalplanområdet ejes af kommunen, og en frafaldserklæring er derfor ikke nødvendig.

Lokalplanområdet er privatejet og overføres fra land- til byzone. Det er aftalt med ejer, at der underskrives en frafaldserklæring.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1399 og tillæg nr. 29 igangsættes. |

### Beslutning

Godkendt.